ᱣᱤᱴᱷᱟᱵᱟᱭᱤ ᱱᱟᱨᱟᱭᱚᱬᱜᱟᱶᱠᱚᱨ

ᱣᱤᱴᱷᱟᱵᱟᱭᱤ ᱵᱷᱟᱣ ᱢᱚᱸᱜᱽ ᱱᱟᱨᱟᱭᱚᱬᱜᱟᱶᱠᱚᱨ (ᱡᱩᱞᱟᱭ ᱑᱙᱓᱕ - ᱑᱕ ᱡᱟᱱᱩᱣᱟᱨᱤ ᱒᱐᱐᱒) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱱᱟᱪᱚᱱᱤᱭᱟᱹ, ᱥᱮᱨᱮᱧᱤᱭᱟᱹ ᱟᱨ ᱵᱷᱚᱲᱚᱠ ᱵᱟᱰᱚᱦᱤᱭᱟᱹ ᱠᱟᱱᱟᱭ ᱾  

 ᱮᱛᱚᱦᱚᱵ ᱡᱤᱭᱚᱱ ᱟᱨ ᱠᱮᱨᱤᱭᱚᱨ 

ᱣᱤᱴᱷᱟᱵᱟᱭᱤ ᱫᱚ ᱵᱟᱰᱚᱦᱤᱭᱟᱹ ᱠᱚᱣᱟᱜ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱮᱱᱟ ᱟᱨ ᱮ ᱦᱟᱨᱟᱵᱩᱨᱩ ᱞᱮᱱᱟ ᱾ ᱩᱱᱤᱭᱟᱜ ᱡᱟᱱᱟᱢ ᱫᱚ ᱯᱚᱸᱰᱷᱚᱨᱯᱩᱨ, ᱥᱚᱞᱟᱯᱩᱨ ᱦᱚᱱᱚᱛ, ᱢᱚᱦᱟᱨᱟᱥᱴᱨᱚ ᱵᱟᱡᱟᱨ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱵᱷᱟᱣ - ᱵᱟᱯᱩ ᱢᱚᱸᱜᱽ ᱱᱟᱨᱟᱭᱚᱬᱜᱟᱶᱠᱚᱨ ᱜᱷᱟᱨᱚᱸᱡᱽ ᱫᱚ ᱟᱡ ᱵᱟᱵᱟ ᱟᱨ ᱟᱡ ᱦᱚᱯᱚᱱ ᱵᱟ ᱦᱚᱛᱮᱛᱮ ᱪᱚᱲᱟᱣᱜ ᱠᱟᱱ ᱜᱷᱟᱨᱚᱸᱡᱽ ᱜᱟᱫᱮᱞ ᱛᱟᱦᱮᱸ ᱠᱟᱱᱟ ᱾ ᱟᱡ ᱦᱟᱲᱟᱢ ᱵᱟᱵᱟ ᱱᱟᱨᱟᱭᱚᱬ ᱠᱷᱩᱫᱮ ᱫᱚ ᱚᱱᱟ ᱜᱟᱫᱮᱞ ᱮ ᱛᱷᱟᱯᱚᱱ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱠᱟᱣᱟᱴᱷᱮ, ᱭᱟᱢᱚᱭᱤ, ᱯᱩᱱᱮ ᱦᱚᱱᱚᱛ ᱨᱮᱱᱟᱜ ᱥᱤᱨᱩᱨ ᱛᱟᱞᱩᱠᱟ ᱥᱟᱶ ᱥᱟᱹᱜᱟᱹᱭ ᱮ ᱫᱚᱦᱚ ᱞᱮᱫ ᱛᱟᱦᱮᱸᱫ ᱾  ᱜᱤᱫᱽᱨᱟᱹ ᱠᱷᱚᱱ ᱜᱮ ᱩᱱᱤ ᱫᱚ ᱞᱟᱵᱚᱬᱭᱚ, ᱜᱟᱣᱞᱟᱱ, ᱵᱮᱫᱤᱠ, ᱮᱢᱟᱱ ᱞᱮᱠᱟᱱ ᱥᱮᱨᱮᱧ ᱨᱮᱱᱟᱜ ᱞᱮᱠᱟᱱ ᱞᱮᱠᱟᱱ ᱠᱩᱯ ᱥᱟᱶᱛᱮ ᱥᱟᱹᱜᱟᱹᱭ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱢᱤᱫ ᱟᱪᱮᱛᱤᱭᱟᱹ ᱨᱩᱯ ᱨᱮ ᱩᱱᱤ ᱫᱚ ᱟᱥᱲᱟ ᱨᱮ ᱟᱹᱰᱤ ᱱᱟᱯᱟᱭ ᱵᱟᱭ ᱩᱫᱩᱜ ᱥᱚᱫᱚᱨ ᱫᱟᱲᱮᱭᱟᱫ-ᱟ, ᱤᱠᱷᱟᱹᱱ ᱩᱱᱤ ᱫᱚ ᱵᱤᱱᱟᱹ ᱡᱟᱦᱟᱸᱱᱟᱜ ᱯᱨᱚᱯᱷᱮᱥᱚᱱᱟᱞ ᱴᱨᱮᱱᱤᱝ ᱛᱮᱜᱮ ᱟᱹᱰᱤ ᱠᱟᱹᱡ ᱩᱢᱮᱨ ᱨᱮ ᱜᱮ ᱢᱮᱞᱟᱝᱠᱤ ᱨᱮ ᱟᱹᱰᱤ ᱱᱟᱯᱟᱭ ᱩᱫᱩᱜ ᱥᱚᱫᱚᱨ ᱨᱮᱭ ᱡᱤᱛᱠᱟᱹᱨ ᱞᱮᱱᱟ ᱾  ᱩᱱᱤᱭᱟᱜ ᱡᱤᱭᱚᱱ ᱨᱮᱱᱟᱜ ᱛᱤᱱᱟᱹᱝ ᱜᱟᱱ ᱜᱷᱚᱴᱚᱱ ᱠᱷᱚᱱ ᱫᱚ ᱚᱱᱟ ᱢᱤᱫ ᱚᱠᱛᱚ ᱛᱟᱦᱮᱸ ᱠᱟᱱᱟ ᱛᱤᱱ ᱡᱚᱦᱚᱜ ᱩᱱᱤᱭᱤᱡ ᱜᱤᱫᱽᱨᱟᱹᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱟᱡᱟᱜ ᱵᱟᱰᱚᱦᱤ ᱞᱟᱹᱜᱤᱫ ᱑᱙᱕᱗ ᱟᱨ ᱑᱙᱙᱐ ᱨᱮ ᱥᱤᱧᱚᱛ ᱨᱮᱱᱤᱡ ᱫᱤᱥᱚᱢ ᱜᱚᱢᱠᱮ ᱴᱷᱮᱱ ᱠᱷᱚᱱ ᱥᱤᱨᱯᱷᱟᱹᱭ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾  ᱚᱱᱟᱨᱮ ᱱᱚᱶᱟ ᱚᱞ ᱟᱠᱟᱱᱟ ᱫᱚ ᱩᱱᱤᱭᱟᱜ ᱧᱩᱛᱩᱢᱟᱱ ᱟᱨ ᱟᱡ ᱛᱮᱭ ᱟᱨᱡᱟᱣ ᱟᱠᱟᱫ ᱥᱚᱱᱢᱟᱱ ᱢᱮᱱᱟᱜ ᱛᱩᱞᱩᱡ ᱦᱚᱸ ᱩᱱᱤ ᱮᱴᱠᱮᱴᱚᱬᱮ ᱨᱮᱭ ᱛᱟᱦᱮᱸ ᱠᱟᱱᱟ ᱟᱨ ᱚᱱᱟ ᱞᱟᱹᱜᱤᱫ ᱛᱮ ᱩᱱᱤ ᱚᱥᱟᱸᱵᱽᱲᱟᱣ ᱮ ᱛᱟᱦᱮᱸ ᱠᱟᱱᱟ ᱾ᱩᱱᱤᱭᱟᱜ ᱜᱩᱨ ᱛᱟᱭᱚᱢ ᱫᱚ ᱩᱱᱤᱭᱟᱜ ᱦᱟᱥᱯᱟᱛᱟᱞ ᱨᱮᱱᱟᱜ ᱠᱷᱚᱨᱪᱟ ᱫᱚ ᱫᱟᱱ ᱠᱚ ᱮᱢ ᱠᱮᱫ ᱦᱚᱲ ᱠᱚ ᱴᱷᱮᱱ ᱠᱷᱚᱱ ᱧᱟᱢ ᱞᱮᱱ ᱛᱟᱦᱮᱸᱫ ᱾

 ᱥᱤᱨᱯᱷᱟᱹ ᱟᱨ ᱢᱟᱹᱱ 

ᱩᱱᱤ ᱫᱚ ᱞᱟᱯᱷᱟᱝ ᱥᱟᱨᱦᱟᱣ ᱮ ᱟᱢᱮᱴ ᱠᱮᱫ-ᱟ ᱟᱨ ᱱᱚᱝᱠᱟ ᱛᱮ ᱟᱡ ᱨᱤᱱ ᱜᱟᱫᱮᱞ ᱫᱚ ᱵᱟᱰᱚᱦᱤ ᱨᱮᱱᱟᱜ ᱵᱷᱚᱲᱚᱠ ᱜᱟᱭᱟᱱ ᱨᱮ ᱡᱚᱛᱚ ᱠᱷᱚᱱ ᱢᱟᱹᱱᱟᱱ ᱫᱤᱥᱚᱢ ᱜᱚᱢᱠᱮ ᱥᱤᱨᱯᱷᱟᱹ ᱛᱮ ᱢᱟᱹᱱ ᱦᱟᱞᱟᱝ ᱞᱮᱱ ᱛᱟᱦᱮᱸᱱ ᱠᱚ ᱾ ᱩᱱᱤ ᱫᱚ ᱟᱡ ᱨᱤᱱ ᱥᱟᱨᱦᱟᱣᱤᱭᱟᱹ ᱦᱚᱛᱮᱛᱮ ᱛᱟᱢᱥᱟ ᱥᱚᱢᱚᱨᱫᱤᱱᱤ (ᱛᱟᱢᱥᱟ ᱢᱟᱦᱟᱨᱟᱹᱱᱤ) ᱢᱮᱱᱛᱮ ᱠᱚ ᱢᱮᱛᱟᱦᱟᱭ ᱛᱟᱦᱮᱸᱫ ᱟᱨ ᱥᱚᱨᱠᱟᱨ ᱦᱚᱛᱮᱛᱮ ᱥᱚᱱᱢᱟᱱ ᱦᱚᱸ ᱠᱚ ᱪᱟᱞ ᱟᱫᱮ ᱛᱟᱦᱮᱸᱫ ᱾ 

ᱢᱚᱦᱟᱨᱟᱥᱴᱨᱚ ᱥᱚᱨᱠᱟᱨ ᱫᱚ ᱒᱐᱐᱖ ᱨᱮ ᱩᱱᱤᱭᱟᱜ ᱩᱱᱩᱭᱦᱟᱹᱨ ᱞᱟᱹᱜᱤᱫ ᱥᱮᱨᱢᱟᱠᱤᱭᱟᱹ "ᱣᱤᱴᱷᱟᱵᱟᱭᱤ ᱱᱟᱨᱟᱭᱚᱬᱜᱟᱶᱠᱚᱨ ᱞᱟᱭᱤᱯᱷᱴᱟᱭᱤᱢ ᱮᱪᱤᱵᱽᱢᱮᱸᱴ ᱮᱣᱟᱨᱰ" ᱨᱮᱱᱟᱜ ᱮ ᱛᱷᱟᱯᱚᱱ ᱠᱮᱫ-ᱟ ᱾ ᱱᱚᱶᱟ ᱥᱤᱨᱯᱷᱟᱹ ᱫᱚ ᱩᱱᱠᱩ ᱠᱚ ᱪᱟᱞ ᱟᱠᱚᱣᱟ ᱡᱟᱦᱟᱸᱭ ᱫᱚ ᱛᱟᱢᱥᱟ ᱵᱟᱰᱚᱦᱤ ᱵᱟᱧᱪᱟᱣ ᱟᱨ ᱪᱷᱟᱨᱟᱣ ᱯᱟᱥᱱᱟᱣ ᱨᱮ ᱜᱟᱺᱦᱤᱨ ᱮᱱᱮᱢ ᱠᱚ ᱮᱢ ᱠᱟᱜ-ᱟ ᱾  

ᱱᱚᱶᱟ ᱥᱤᱨᱯᱷᱟᱹ ᱛᱮ ᱫᱚ ᱒᱐᱐᱖ ᱠᱷᱚᱱ ᱠᱚ ᱥᱚᱱᱢᱟᱱ ᱮᱫ ᱠᱚᱣᱟ, ᱟᱨ ᱱᱚᱶᱟ ᱨᱮ ᱥᱤᱨᱯᱷᱟᱹ ᱠᱚ ᱟᱢᱮᱴ ᱟᱠᱟᱫ ᱠᱷᱚᱱ ᱠᱟᱸᱛᱟᱵᱟᱭᱤ ᱥᱚᱛᱛᱟᱨ, ᱵᱚᱥᱚᱸᱛ ᱚᱵᱽᱥᱟᱨᱤᱠᱚᱨ, ᱱᱚ ᱥᱨᱤᱢᱚᱛᱤ ᱥᱩᱞᱚᱪᱚᱱᱟ ᱱᱚᱞᱣᱟᱰᱮ, ᱦᱚᱨᱤᱵᱷᱟᱣ ᱵᱟᱫᱷᱮ, ᱥᱨᱤᱢᱚᱛᱤ ᱢᱚᱸᱜᱚᱞᱟ ᱵᱚᱸᱥᱳᱰ (ᱵᱤᱴᱷᱵᱟᱭᱤ ᱤᱡ ᱦᱚᱯᱚᱱ ᱮᱨᱟ ), ᱥᱟᱫᱷᱩ ᱯᱚᱥᱩᱛᱮ, ᱚᱝᱠᱩᱥ ᱠᱷᱟᱰᱮ, ᱯᱨᱚᱵᱷᱟ ᱥᱤᱣᱟᱬᱮᱠᱚᱨ, ᱵᱷᱤᱢ ᱥᱟᱸᱜᱽ, ᱥᱨᱤᱢᱚᱛᱤ ᱨᱟᱫᱷᱟᱵᱟᱭᱤ ᱠᱷᱳᱰᱮ ᱱᱟᱥᱤᱠᱠᱚᱨ, ᱢᱚᱫᱷᱩᱠᱚᱨ ᱱᱮᱨᱞᱮ, ᱠᱚᱠᱚ ᱢᱟᱹᱱ ᱥᱚᱱᱢᱟᱱ ᱦᱟᱞᱟᱝ ᱟᱠᱟᱫ ᱠᱚᱣᱟ ᱾, https://www.esakal.com/pune/vithabai-narayangaonkar-award-momin-kawhetkar-163510 ᱞᱳᱠᱥᱟᱦᱤᱨ ᱵᱚᱥᱤᱨ ᱢᱳᱢᱤᱱ ᱠᱚᱣᱴᱷᱮᱠᱚᱨ ᱫᱚ ᱒᱐᱑᱘ ᱨᱮ ᱦᱚᱲ ᱵᱟᱰᱚᱦᱤ, ᱞᱟᱵᱽᱬᱤ ᱟᱨ ᱛᱟᱢᱥᱟ ᱟᱠᱷᱲᱟ ᱨᱮ ᱟᱡᱟᱜ ᱡᱤᱭᱚᱱ ᱵᱷᱳᱨ ᱮᱱᱮᱢ ᱞᱟᱹᱜᱤᱫ ᱱᱚᱶᱟ ᱥᱤᱨᱯᱷᱟᱹ ᱛᱮᱠᱚ ᱢᱟᱹᱱ ᱦᱟᱞᱟᱝ ᱟᱠᱟ ᱫᱮᱭᱟ ᱾ 

 ᱥᱟᱹᱠᱷᱭᱟᱹᱛ